Source: https://www.szemtolszembe.eu/orban-elegedetlen-volt-a-kuriaval-most-lecsereli/
Timestamp: 2020-08-05 13:19:51
Document Index: 19752622

Matched Legal Cases: ['Kúria ', 'Kúria ', 'Kúria ', 'bíróság ', 'Kúria ', 'Kúria ', 'Kúria ', 'Kúria ', 'Kúria ']

„Orbán elégedetlen volt a Kúriával, most lecseréli” - Szemtől Szembe
„Orbán elégedetlen volt a Kúriával, most lecseréli”
Közzétéve ekkor: 2020 július 29. 13:25
Nem a tyúklopási ügyek miatt találták ki az ítélkezés reformját, hanem az olyan esetek miatt, amikor a Fidesz 2018-ban egy mandátumot vesztett saját álláspontja szerint a Kúria döntése miatt, hiszen a külföldről érkezett, nem lezárt borítékokban érkezett szavazatokat nem számolták bele a végeredménybe – mondta Sándor Zsuzsa jogász, volt bíró, aki szerint aggályos az is, hogy a hírek szerint Polt Péter egykori helyettese kerülhet a Kúria élére.
Sándor Zsuzsa jogászt, volt bírót kérdeztük arról, mennyire mondhatóak függetlennek jelenleg a magyar bíróságok. Szerinte az új jogszabályokat, rendelkezéseket elnézve egyre kevésbé. A Kúria eseti döntései (több ezer döntés) szerinte kötelezőek lesznek az összes bíróságra nézve, ez az a fajta precedensjog, amely az angolszász jogrendszert jellemzi. Ez nem lenne ördögtől való, ha nem lenne ennyire szokatlan a kontinentális jogrendszerben, és ha lehetne bízni abban, hogy megfelelnek a törvényeknek. Ezenkívül olyan szabályt is hoztak, hogy ha egy alsóbb bíróság eltér a kúriai döntéstől, akkor úgynevezett jogegységi panaszt lehet benyújtani ellene, és ezt a Kúria kilenctagú tanácsa bírálja el.
Úgy fogalmazott: „a hatalom szempontjából fel van ez gyönyörűen építve”, mert a Kúriára átkerül most nyolc eddigi alkotmánybíró, akinek nem kell olyan előfeltételeknek megfelelniük, mint más leendő bíróknak. Egyszerűen, „ha egy alkotmánybíró azt mondja, hogy én mostantól bíró akarok lenni”, akkor a köztársasági elnök kinevezi, úgy is, hogy nyolcból hatan sose voltak bírók. Hozzátette: most már valamennyi alkotmánybírót „a Fidesz ültette a helyére”, és ők kerülnek át a bíróságokra.
Darák Péter, a Kúria elnöke (középen jobbról) beszédet mond a testület ülésén a Kúria dísztermében 2017. október 16-án. Mellette balról Kónya István elnökhelyettes. Fotó: Soós Lajos/MTI
Az említett kilenc bíró „dönti el, hogy milyen lesz az ítélkezés Magyarországon”. Személyi változás csak szűk körben lehet. Jelezte, évekre-évtizedekre visszamenően vannak kúriai ítéletek, amelyek adott esetben ellentmondóak egymásnak, így szerinte vélhetően a politikai szempontokat leszámítva is káosz lesz emiatt.
Nem azért találták ezt ki, hogy a tyúklopási pereket egységesen ítéljék meg, hanem például azért, mert a Fidesz 2018-ban egy mandátumot vesztett a saját álláspontja szerint a Kúria döntése miatt, mivel a külföldről érkezett, nem lezárt borítékokban érkezett szavazatokat nem számolták be. Orbán Viktor akkor azt mondta, „a Kúria nem nőtt fel a feladatához”, ezért most „lecserélik”. Darák Péter elnöki mandátuma év végén lejár, és a hírek szerint az a Varga Zs: András az esélyes a helyére, aki éveken keresztül Polt Péter helyettese volt, és nem arról volt közismert, hogy visszautasította volna a Fidesz igényeit.
Szalók Zoltánné says:
2020-07-30 - 13:24
Ez nem a jogállamot erősíti.
Archívum Hónap kiválasztása 2020 augusztus 2020 július 2020 június 2020 május 2020 április 2020 március 2020 február 2020 január 2019 december 2019 november 2019 október 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 július 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 július 2017 június 2017 május 2017 április 2017 március 2017 február 2017 január 2016 december 2016 november 2016 október 2016 szeptember 2016 augusztus 2016 július 2016 június 2016 május 2016 április 2016 március 2016 február 2016 január 2015 december 2015 november 2015 október 2015 szeptember 2015 augusztus 2015 július 2015 június 2015 május 2015 április 2015 március 2015 február 2015 január 2014 december 2014 november 2014 október 2014 szeptember 2014 augusztus 2014 július 2014 június 2014 május 2014 április 2014 március 2014 február 2014 január 2013 március 2012 május 2012 március 2012 február 2011 december 2011 november 2011 október 2011 január 1017 március
©Copyright 2020 | Kapcsolat | Impresszum